Tubi Keluarkan Trailer ‘Hot Take: The Depp/Heard Trial, Filem Yang Tidak Diminta Peminat
Kurang empat bulan sejak juri membuat keputusan dalam perbicaraan kes fitnah yang sengit antara bekas pasangan Johnny Depp dan Amber Heard, yang disiarkan secara langsung untuk tontonan dunia. Dan, walaupun ramai di antara kita sudah melupakan kes itu, atau merasa letih mengikuti liputan tersebut, Tubi nampaknya cuba menangguk di air keruh dengan mengeluarkan filem asli mereka yang akan datang bertajuk Hot Take: The Depp/Heard Trial – sebuah filem yang langsung tidak diminta pengemar filem. Telefilem itu dibintangi oleh Mark Hapka (Days of Our Lives), 40, sebagai Johnny Depp, sementara Megan Davis (Alone in the Dark) memainkan versi lakonan semula Amber Heard. Manakala Melissa Marty (Station 19) berperanan sebagai peguam Depp, Camille Vasquez, dan akhir sekali, Marry Carrig (Law & Order True Crime) sebagai Peguam Heard, Elaine Bredehoft. Buat masa ini tidak dijelas sama ada kekasih Depp, yang juga merupakan peguambelanya, Joelle Rich, akan membuat kemunculan dalam filem itu. Ini kerana perkembangan antara pasangan itu hanya diketahui umum pada minggu lalu. Pada 1 Jun, selepas 13 jam perbincangan, juri Virginia mendapati sebahagian besarnya memihak kepada Depp, mengarahkan Heard membayarnya penyelesaian sebanyak $15 juta, manakala lelaki berusia 36 tahun itu hanya diberikan $2 juta dalam saman balasnya. Walau bagaimanapun, disebabkan sekatan ganti rugi punitif di Virginia, hakim mengehadkan jumlah keseluruhan hutang Heard kepada Depp kepada sekitar $10.4 juta. Anda boleh tonton trailer Hot Take: The Depp/Heard Trial dibawah dan stream filem tersebut di Tubi apabila ia ditayangkan pada 30 September ini. 